text: Søger vidner til bordel-røveri
  31 august 2015 kl. 13.04
  Syd- og Sønderjyllands Politi har offentliggjort billeder af tre mænd, som i forrige uge begik røveri mod et bordel i Nørrebrogade i Esbjerg. Selv om røveriet skete kl 3 om natten, håber politiet, at vidner kan bidrage med oplysninger.
  Røveriet skete natten til torsdag den 20. august i tidsrummet kl. 03.15 - 03.45.
  De tre personer trængte ind i lejligheden. Og under trussel om vold tog de en metalfarvet kuffert, et sort mavebælte af mærket Gucci og en brun taske af mærket "Valentino Bolso Marron". I tasken lå en pels, pas og penge.
  Vidner har set de tre personer forlade stedet til fods i nordlig retning ad Nørrebrogade og derefter ad Remisevej.
  Her er politiets signalementer:
  A: Mand, dansk af udseende, 20-25 år, 180-185 cm, Almindelig af kropsbygning. Hudfarve: hvid.Iført: Mørk hættetrøje med hætten trukket op over hovedet. I kraven sad der to styks hvide stropper. Han bar sorte handsker, iført armybukser og sorte sko/støvler. Da han kom ind i lejligheden tildækkede han ansigtet med en sort elefanthue.Han medbragte en stum genstand (formentlig et koben) og en sort rygsæk.Person B (optræder ikke på overvågningen):B: Mand, 20-25 år, 180-185 cm , almindelig af kropsbygning.Iført grå hættetrøje med hætten trukket op over hovedet, sort tørklæde for ansigtet, sorte handsker, mørke bukser og sorte sko.Medbragte et koben.Person C:C: Mand, dansk af udseende. 20-25 år, 180-185 cm. Almindelig af kropsbygning. Hudfarve: hvid. Hårfarve: Sort.Yderligere kendetegn: Håret kort i siderne og langt på toppen af hovedet. Han havde ligeledes nogle tydelige markerede mørke øjenbryn. På billedet ses han som værende en smule kalveknæet.Karakteristisk ved, at fødderne på alle billeder peger en smule indad.Iført: Rød trøje med lynlås, formentlig et par arbejdsbukser af ukendt mærke og hvide kondisko af ukendt mærke.
  
  Vidner søges i forbindelse med røveri i Esbjerg natten til den 20. august http://t.co/zRmLF0xEe6 pic.twitter.com/RdMxDFtS2W
  
  